SL Uradni list Evropske unije C 196/2

Obvestilo o začetku delnega začasnega pregleda protidampinških ukrepov, ki se uporabljajo za uvoz posteljnine bombažnega tipa s poreklom iz Pakistana

(2004/C 196/02)

Komisija se je na lastno pobudo odločila sprožiti delni začasni pregled v skladu s členom 11(3) Uredbe Sveta (ES) št. 384/96 (1) („osnovna uredba“).

1. Proizvod

Obravnavani proizvod je posteljnina iz bombažnih vlaken, čistih ali mešanih z umetnimi vlakni ali lanom (kjer lan ni prevladujoč), beljena, pobarvana ali tiskana („posteljnina bombažnega tipa“) s poreklom iz Pakistana („zadevni proizvod“), običajno deklarirana pod KN oznakami 6302 21 00, 6302 22 90, 6302 31 10, 6302 31 90 in 6302 32 90. Te KN oznake so le za informacijo.

2. Obstoječi ukrepi

Trenutno veljaven ukrep je dokončna protidampinška carina, uvedena z Uredbo Sveta (ES) 397/2004 (2), o uvozu posteljnine bombažnega tipa s poreklom iz Pakistana.

3. Razlogi za pregled

Kot del preiskave, ki je vodila v uvedbo obstoječih ukrepov, je Komisija načrtovala ogled prostorov vzorca pakistanskih izvoznikov zadevnega proizvoda. Vendar je tekom teh ogledov Komisija menila, da potrebni varnostni pogoji za izvedbo načrtovanih preverjanj niso bili zagotovljeni in zato so bili ogledi prekinjeni (3). Posledično je bila dampinška marža izračunana na podlagi dostopnih dejstev in skladno s členom 18 osnovne uredbe. Trenutno je bilo prejetih dovolj informacij, ki kažejo na to, da so se varnostne okoliščine spremenile, t. j. da je zgornja ovira izvedbe preverjevalnih ogledov odstranjena. Zato Komisija izjemoma predlaga, da se uvede začasen pregled, omejen na dampinške vidike, da bi omogočili pakistanskim izvoznikom, da imamo ugotovitve, ki bolje odražajo njihov položaj.

4. Postopek za ugotavljanje dampinga

Po posvetovanju s svetovalnim odborom je Komisija ugotovila, da obstajajo zadostni dokazi, ki utemeljujejo uvedbo delnega začasnega pregleda in uvaja pregled v skladu s členom 11(3) osnovne uredbe.

(a) Vzorčenje

Zaradi števila udeleženih strank se Komisija lahko odloči za uporabo vzorčenja, skladno s členom 17 osnovne uredbe.

(i) Vzorčenje izvoznikov/proizvajalcev v Pakistanu

Da bi omogočili Komisiji, da se odloči ali je vzorčenje potrebno in če je, da izbere vzorec, pozivamo vse proizvajalce – izvoznike ali njihove predstavnike, da se javijo Komisiji in sporočijo naslednje podatke o svojem podjetju v roku kot je določen v odstavku 5(b)(i) in v obliki, ki je navedena v odstavku 6 tega obvestila:

— ime, naslov, elektronski naslov, telefon, in številko faksa in/ali teleksa in kontaktno osebo,

— v tonah izraženo količino proizvodnje zadevnega proizvoda v obdobju od 1. aprila 2003 do 31. marca 2004,

— prihodki v domači valuti in v tonah izraženo količino zadevnega proizvoda prodanega za izvoz v Skupnost v obdobju od 1. aprila 2003 do 31. marca 2004,

— prihodki v domači valuti in v tonah izraženo prodano količino zadevnega proizvoda na domačem trgu v obdobju od 1. aprila 2003 do 31. marca 2004,

— ali namerava podjetje zahtevati individualno maržo (4) (individualne marže lahko zahtevajo samo proizvajalci),

— točne dejavnosti podjetja v zvezi s proizvodnjo in/ali prodajo (izvozom in/ali domačo) zadevnega proizvoda,

— imena in točne dejavnosti vseh povezanih podjetij (5) vključenih v proizvodnjo in/ali prodajo (izvoz in/ali domačo) zadevnega proizvoda,

— druge ustrezne podatke, ki bi pomagali Komisiji pri izboru vzorca,

— podatek, ali se podjetje ali podjetja strinjajo z vključitvijo v vzorec, kar pomeni izpolnitev vprašalnika in strinjanje s preverjanjem njihovih odgovorov na kraju samem.

Da bi pridobila podatke, ki se ji zdijo potrebni za izbor vzorca izvoznikov/proizvajalcev, bo Komisija nadalje stopila v stik z organi države izvoznice in vsemi znanimi združenji izvoznikov/proizvajalcev.

(ii) Vzorčenje uvoznikov

Da bi omogočili Komisiji, da se odloči ali je vzorčenje potrebno in če je, da izbere vzorec, pozivamo vse uvoznike ali njihove predstavnike, da se javijo Komisiji in sporočijo naslednje podatke o svojem podjetju v roku kot je določen v odstavku 5(b)(i) in v obliki, ki je navedena v odstavku 6 tega obvestila:

— ime, naslov, elektronski naslov, telefon, in številko faksa in/ali teleksa in kontaktno osebo,

— celoten prihodek podjetja v evrih za obdobje od 1. aprila 2003 do 31. marca 2004,

— skupno število zaposlenih,

— točne dejavnosti podjetja v zvezi z zadevnim proizvodom,

— v tonah izraženo količino in v evrih izraženo vrednost uvozov in nadaljnje prodaje na trgu Skupnosti v obdobju od 1. aprila 2003 do 31. marca 2004 za zadevni proizvod s poreklom iz Pakistana,

— imena in točne dejavnosti vseh povezanih podjetij (5) vključenih v proizvodnjo in/ali prodajo zadevnega proizvoda,

— druge ustrezne podatke, ki bi pomagali Komisiji pri izboru vzorca,

— podatek, ali se podjetje ali podjetja strinjajo z vključitvijo v vzorec, kar pomeni izpolnitev vprašalnika in strinjanje s preverjanjem njihovih odgovorov na kraju samem.

Da bi pridobila podatke, ki se ji zdijo potrebni za izbor vzorca uvoznikov, bo Komisija nadalje stopila v stik z vsemi znanimi združenji uvoznikov.

(iii) Končni izbor vzorcev

Vse zainteresirane stranke, ki želijo predložiti potrebne informacije v zvezi z izborom vzorcev morajo to storiti v roku kot je določen v odstavku 5(b)(ii) tega obvestila.

Komisija bo napravila končni izbor vzorcev po posvetovanju z zadevnimi strankami, ki so izrazile pripravljenost vključitve v vzorec.

Podjetja vključena v vzorce morajo odgovoriti na vprašalnik v roku kot je določen v odstavku 5(b)(iii) tega obvestila in morajo sodelovati v okvirih preiskave.

Če ne bo na razpolago zadostnega sodelovanja, lahko Komisija v skladu s členoma 17(4) in 18 osnovne uredbe, pride do ugotovitev na podlagi dostopnih dejstev.

(b) Vprašalniki

Da bi pridobila podatke, ki se ji zdijo potrebni za njeno preiskavo, bo Komisija poslala vprašalnik vzorčenim izvoznikom/proizvajalcem v Pakistanu, vsem združenjem izvoznikov/proizvajalcev, vzorčenim uvoznikom in vsem združenjem uvoznikov, ki so sodelovali v preiskavi, ki je vodila v ukrepe, ki so predmet tega pregleda in organom zadevne izvozne države.

Izvozniki/proizvajalci v Pakistanu, ki zahtevajo individualno maržo, z namenom izvajanja členov 17(3) in 9(6) osnovne uredbe, morajo predložiti izpolnjen vprašalnik v roku, kot je določen v odstavku 5(a)(iii) tega obvestila. Zato morajo zaprositi za vprašalnik v roku kot je določen v odstavku 5(a)(i) tega obvestila. Vendar se morajo te stranke zavedati, da se v primeru vzorčenja izvoznikov/proizvajalcev Komisija lahko kljub temu odloči, da ne bo izračunala individualne marže zanje, če bo število izvoznikov ali proizvajalcev tako veliko, da bi bilo posamično preverjanje neupravičeno obremenjujoče in bi preprečilo pravočasen zaključek preiskave.

V vsakem primeru morajo vse stranke, ki niso sodelovale med preiskavo, ki je vodila v ukrepe, ki so predmet tega pregleda, zaprositi za vprašalnik v roku kot je določen v točki 5(a)(i), glede na to, da rok določen v točki 5(a)(ii) tega obvestila velja za vse zainteresirane stranke.

(c) Zbiranje podatkov in zaslišanja

Vse zainteresirane stranke so vabljene, da izrazijo svoja mnenja, predložijo podatke poleg odgovorov na vprašalnik in predložijo dodatna dokazila. Ti podatki in dodatna dokazila morajo prispeti do Komisije v roku kot je določen v odstavku 5(a)(ii) tega obvestila.

Poleg tega lahko Komisija zasliši zainteresirane stranke pod pogojem, da podajo zahtevo, kjer so razvidni posebni razlogi za njihovo zaslišanje. Ta zahteva mora biti podana v roku kot je določen v odstavku 5(a)(iii) tega obvestila.

5. Roki

(a) Splošni roki

(i) Za zaprositev za vprašalnik

Vse zainteresirane stranke, ki niso sodelovale v preiskavi, ki je vodila v ukrepe, ki so predmet tega pregleda, morajo zaprositi za vprašalnik čim prej, vendar ne pozneje kot 15 dni po objavi tega obvestila v Uradnem listu Evropske unije.

(ii) Za javljanje strank, za predložitev odgovorov na vprašalnike in vseh drugih informacij

Če naj se njihove izjave upoštevajo v preiskavi se morajo vse zainteresirane stranke javiti Komisiji, predstaviti svoje poglede in predložiti odgovore na vprašalnik in vse druge informacije v 40 dneh po objavi tega obvestila v Uradnem listu Evropske unije razen, če je določeno drugače. Poudarja se dejstvo, da je izvrševanje večine procesnih pravic, ki so določene v osnovni uredbi, pogojeno s tem, da je stranka javi v prej omenjenem roku.

Podjetja izbrana v vzorec morajo predložiti odgovore na vprašalnik v roku kot je določen v odstavku 5(b)(iii) tega obvestila.

(iii) Zaslišanja

Vse zainteresirane stranke lahko v istem 40-dnevnem roku zaprosijo za zaslišanje pred Komisijo.

(b) Posebni roki za vzorčenje

(i) Podatki za vzorčenje kot so določeni v odstavkih 5.1(a)(i) in 5.1(a)(ii) morajo prispeti do Komisije v 15 dneh po objavi tega obvestila v Uradnem listu Evropske unije glede na to, da se namerava Komisija z zadevnimi strankami, ki so izrazile pripravljenost vključitve v vzorec, posvetovati o končnem izboru v roku 21 dni po objavi tega obvestila v Uradnem listu Evropske unije.

(ii) Vsi drugi podatki, pomembni za izbor vzorcev, ki so navedeni v odstavku 5.1(a)(iii) morajo prispeti do Komisije v roku 21 dni po objavi tega obvestila v Uradnem listu Evropske unije.

(iii) Odgovori na vprašalnike morajo prispeti do Komisije v roku 37 dni po obvestilu o njihovi vključitvi v vzorec.

6. Pisna stališča, odgovori na vprašalnike in korespondenca

Vsi predlogi in zahteve zainteresiranih strank morajo biti v pisni obliki (ne v elektronskem formatu razen, če ni drugače določeno in morajo vključevati ime, naslov, elektronski naslov, telefon, faks in/ali telefaks številke zainteresirane stranke). Vsa pisna stališča, vključno s podatki, ki jih zahteva to obvestilo, odgovori na vprašalnike in korespondenca zainteresiranih strank na osnovi zaupnosti so označena z oznako „Omejeno“ (6) in jih v skladu s členom 19(2) osnovne uredbe spremlja različica, ki ni zaupna, označena 'NA VPOGLED ZAINTERESIRANIM STRANKAM'.

Naslov Komisije za korespondenco:

European Commission Directorate General for Trade Directorate B Office: J-79, 5/16 B-1049 Brussels Faks (+32 2) 295 65 05 Teleks COMEU B 21877

7. Nesodelovanje

V primerih, ko zainteresirana stranka zavrne dostop ali na drug način ne predloži potrebnih podatkov v rokih ali znatno onemogoča preiskavo, so lahko ugotovitve, pozitivne ali negativne, skladno s členom 18 osnovne uredbe, napravljene na podlagi dostopnih dejstev.

Kjer je ugotovljeno, da je katerakoli zainteresirana stranka predložila neresnične ali zavajajoče podatke, se ti podatki ne upoštevajo in se lahko, skladno s členom 18 osnovne uredbe, uporabijo dostopna dejstva. Če zainteresirana stranka ne sodeluje ali sodeluje le delno in torej ugotovitve temeljijo na dostopnih dejstvih skladno s členom 18 osnovne uredbe, so lahko rezultati za to stranko manj ugodni kot bi bili, če bi sodelovala.

(1) UL L 56, 6.3.1996, str. 1. Uredba, nazadnje spremenjena z Uredbo Sveta (ES) št. 461/2004 (UL L 77, 13.3.2004, str. 12).

(2) UL L 66, 4.3.2004, str. 1.

(3) Glej uvodne izjave 34 do 48 Uredbe Sveta (ES) št. 397/2004, UL L 66, 4.3.2004, str. 1.

(4) Individualne marže lahko v skladu s členom 17(3) osnovne uredbe zahtevajo podjetja, ki niso vključena v vzorec in v skladu s členom 9(5) osnovne uredbe, ki se nanaša na individualno obravnavo. Zahtevo za individualno obravnavo je potrebno oddati skladno s členom 9(5) osnovne uredbe.

(5) Za smernice o pomenu povezanih podjetij, se prosimo obrnite na člen 143 Uredbe Komisije (EGS) št. 2454/93 o uvedbi Carinskega zakonika Skupnosti (UL L 253, 11.10.1993, str. 1).

(6) To pomeni, da je dokument samo za interno uporabo. Zaščiten je v skladu s členom 4 Uredbe (ES) št. 1049/2001 Evropskega parlamenta in Sveta (UL L 145, 31.5.2001, str. 43). Je zaupen dokument v skladu z členom 19 Uredbe Sveta (ES) št. 384/96 (UL L 56, 6.3.1996, str. 1) in člena 6 WTO Sporazuma o izvrševanju člena VI iz GATT 1994 (Protidampinški sporazum).